title: Komission direktiivi 2010/51/EU, annettu 11 päivänä elokuuta 2010 , Euroopan parlamentin ja neuvoston direktiivin 98/8/EY muuttamisesta N,N-dietyyli-meta-toluamidin lisäämiseksi tehoaineena liitteeseen I  ETA:n kannalta merkityksellinen teksti

text:
               12.8.2010

               FI

               Euroopan unionin virallinen lehti

               L 211/14

         KOMISSION DIREKTIIVI 2010/51/EU,
   annettu 11 päivänä elokuuta 2010,
   Euroopan parlamentin ja neuvoston direktiivin 98/8/EY muuttamisesta N,N-dietyyli-meta-toluamidin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 (2) annetussa komission asetuksessa (EY) N:o 1451/2007 vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Tähän luetteloon sisältyy N,N-dietyyli-meta-toluamidi, jäljempänä ’DEET’.

               (2)

               DEETin käyttöä tuotetyypissä 19 (karkotteet ja houkutteet), siten kuin se on määriteltynä direktiivin 98/8/EY liitteessä V, on asetuksen (EY) N:o 1451/2007 nojalla arvioitu direktiivin 98/8/EY 11 artiklan 2 kohdan mukaisesti.

               (3)

               Ruotsi, joka oli nimetty esitteleväksi jäsenvaltioksi, toimitti komissiolle 30 päivänä marraskuuta 2007 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidituotteita käsittelevä pysyvä komitea sisällytti tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti 11 päivänä maaliskuuta 2010.

               (5)

               Tutkimukset osoittavat, että karkotteina ja houkutteina käytettävien DEETiä sisältävien biosidituotteiden voidaan odottaa täyttävän direktiivin 98/8/EY 5 artiklassa asetetut vaatimukset. Siksi on aiheellista lisätä DEET liitteeseen I.

               (6)

               Arviointikertomuksen tulosten perusteella on asianmukaista edellyttää, että lupamenettelyjen yhteydessä vaaditaan riskinhallintatoimenpiteitä, jotka koskevat karkotteina ja houkutteina käytettäviä DEETiä sisältäviä tuotteita. Sellaiset tuotteet, jotka on tarkoitus levittää suoraan iholle, olisi varustettava käyttöohjeilla, joissa mainitaan myös käyttömäärä ja -tiheys ensisijaisen altistumisen välttämiseksi. Riskinarvioinnissa havaittiin, että altistuksesta saattaa aiheutua riskejä ihmisten, erityisesti lasten, terveydelle. Tästä syystä DEETiä sisältäviä tuotteita ei saa käyttää alle kaksivuotiailla lapsilla lainkaan ja 2–12-vuotiailla vain rajallisesti, ellei kyseessä ole hyönteisten välityksellä leviävien taudinpurkausten ihmisen terveydelle aiheuttamien riskien torjuminen tai ellei ole toimitettu tietoja, joista käy ilmi, että tuote täyttää lapsilla käytettäessä 5 artiklan ja liitteen VI vaatimukset. Tuotteessa pitäisi myös olla ainetta, joka tekee siitä nauttimiskelvottoman.

               (7)

               Tämän direktiivin säännösten samanaikainen soveltaminen kaikissa jäsenvaltioissa on tärkeää, sillä siten varmistetaan DEETiä tehoaineena sisältävien biosidituotteiden yhdenvertainen kohtelu markkinoilla ja edistetään biosidituotteiden markkinoiden moitteetonta toimintaa yleisesti.

               (8)

               Ennen tehoaineen sisällyttämistä liitteeseen I jäsenvaltioilla ja asianomaisilla osapuolilla olisi oltava käytettävissään kohtuullinen siirtymäaika uusiin vaatimuksiin valmistautumiseksi sekä sen varmistamiseksi, että asiakirjoja valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaan alkaa siitä päivästä, jona tehoaine sisällytetään liitteeseen.

               (9)

               Kun tehoaine on sisällytetty liitteeseen, olisi jäsenvaltioille varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (10)

               Sen vuoksi direktiivi 98/8/EY olisi muutettava.

               (11)

               Tässä direktiivissä säädetyt toimenpiteet ovat biosidituotteiden pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä heinäkuuta 2011.
   Niiden on sovellettava näitä säännöksiä 1 päivästä elokuuta 2012.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä elokuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I kohta ”N,N-dietyyli-meta-toluamidi” seuraavasti:

                     N:o

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle
                     (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Valmisteryhmä

                     Erityissäännökset (1)

                     ”35

                     N,N-dietyyli-meta-toluamidi

                     N,N-dietyyli-meta-toluamidi
                     EY-numero: 205-149-7
                     CAS-numero: 134-62-3

                     970 g/kg

                     1. elokuuta 2012

                     31. heinäkuuta 2014

                     31. heinäkuuta 2022

                     19

                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Ihmisten ensisijainen altistuminen on minimoitava harkitsemalla ja soveltamalla asianmukaisia riskinhallintatoimenpiteitä, kuten mahdollisuuksien mukaan ohjeiden antamista siitä, miten paljon ja miten usein tuotetta voidaan levittää iholle.

                                 2)

                                 Iholle, hiuksiin tai vaatteisiin levitettäväksi tarkoitettujen tuotteiden päällysmerkinnöissä on mainittava, että tuotetta saa käyttää 2–12-vuotiailla vain rajallisesti ja että sitä ei saa käyttää alle kaksivuotiailla lapsilla lainkaan, ellei tuotteen lupahakemuksessa voida osoittaa, että tuote täyttää 5 artiklan ja liitteen VI vaatimukset ilman tällaisia toimenpiteitä.

                                 3)

                                 Tuotteiden olisi myös sisällettävä aineita, jotka tekevät niistä nauttimiskelvottomia.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

32004L0071

Komission direktiivi 2004/71/EY, annettu 28 päivänä huhtikuuta 2004, neuvoston direktiivin 91/414/ETY muuttamisesta Pseudomonas chlororaphiksen sisällyttämiseksi siihen tehoaineena (ETA:n kannalta merkityksellinen teksti)

Virallinen lehti nro L 127 , 29/04/2004 s. 0104 - 0106

Komission direktiivi 2004/71/EY,annettu 28 päivänä huhtikuuta 2004,neuvoston direktiivin 91/414/ETY muuttamisesta Pseudomonas chlororaphiksen sisällyttämiseksi siihen tehoaineena(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisöjen perustamissopimuksen,ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1) ja erityisesti sen 6 artiklan 1 kohdan,sekä katsoo seuraavaa:(1) Direktiivin 91/414/ETY 6 artiklan 2 kohdan mukaisesti Ruotsin viranomaiset vastaanottivat 15 päivänä joulukuuta 1994 Bio Agri AB:ltä (jäljempänä "hakija") hakemuksen Pseudomonas chlororaphis -nimisen tehoaineen sisällyttämisestä direktiivin liitteeseen I. Maaliskuun 25 päivänä 1997 tehdyssä päätöksessä 97/248/EY(2)vahvistettiin, että asiakirja-aineisto oli täydellinen, toisin sanoen sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset.(2) Tämän tehoaineen vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle 7 päivänä huhtikuuta 1998 tehoainetta koskevan arviointikertomuksen luonnoksen.(3) Jäsenvaltiot ja komissio tarkastelivat arvioluonnosta elintarvikeketjua ja eläinten terveyttä käsittelevässä pysyvässä komiteassa. Tarkastelu saatettiin päätökseen 30 päivänä maaliskuuta 2004 Pseudomonas chlororaphista koskevalla komission tarkastelukertomuksella.(4) Asiakirja-aineisto ja tarkastelusta saadut tiedot toimitettiin myös kasveja käsittelevälle tiedekomitealle. Komiteaa pyydettiin antamaan lausunto a) elintarvikkeiden ja rehujen jäämätasoista, b) käyttäjän altistumisesta, c) siitä, pitäisikö mahdollista vaaraa ihmisille tarkastella porrastetuilla tutkimuksilla, joihin kuuluu toistuvan annostelun arviointi osana perustietoja, d) tehoaineen antibioottimetaboliittien toksikologisesta turvallisuudesta, e) työntekijöiden terveyden seurannan tarpeesta, ja f) mahdollisuudesta, että Pseudomonas chlororaphis aiheuttaa haavainfektioita tai muita patogeenisia vaikutuksia.Lausunnossaan(3) komitea totesi, että a) jäämäkysymys on otettu asianmukaisesti huomioon eikä se aiheuta huolta, b) käyttäjien altistuminen Pseudomonas chlororaphista sisältäville seoksille on otettu asianmukaisesti huomioon, c) Pseudomonas chlororaphiksen tapauksessa ja saatavilla olevien tutkimusten tulosten perusteella toistuva annostelu ei ole tarpeen ihmisille aiheutuvan vaaran arvioimiseksi, d) metaboliitin 2,3-diepoksi-2,3-didehydro-ritsoksiini (DDR) mutageenisuuspotentiaalin paremmaksi arvioimiseksi tarvitaan lisää tutkimuksia. Komitea oli kuitenkin sitä mieltä, että ihmisen DDR:lle tai muille mahdollisille antibioottimetaboliiteille altistumisen mahdollisuus on tarkempien tietojen puuttuessakin niin pieni, että kuluttajien ja työntekijöiden turvallisuus ei aiheuta huolta, e) työntekijöiden terveydentilan tarkkailuun perustuva tutkimus olisi toteutettava silloin, kun tätä tehoainetta aletaan käyttää kentällä mikrobiologisena torjunta-aineena, f) haavainfektioiden osalta ei ole syytä huoleen ihmisten turvallisuudesta.Tiedekomitean suositukset ja ilmoittajan toimittamat lisätiedot otettiin huomioon lisätarkastelussa sekä tätä direktiiviä ja tarkastelukertomusta laadittaessa. Tarkastelukertomuksessa korostetaan tarvetta käyttäjien ja työntekijöiden terveydentilan tarkkailuun, jotta haitat havaitaan viipymättä, sekä seurantatutkimuksiin DDR-kontaminaation määrän osoittamiseksi tavanomaisissa oloissa. Pysyvässä komiteassa suoritetussa arvioinnissa päädyttiin siihen, että käyttäjille ei aiheudu liiallista riskiä, jos toteutetaan asianmukaisia riskinhallintatoimenpiteitä.(5) Eri tutkimuksista on käynyt ilmi, että Pseudomonas chlororaphista sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset direktiivin 5 artiklan 3 kohdassa tarkoitetulla tavalla erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää tämä tehoaine liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.(6) Kohtuullinen määräaika on tarpeen sisällyttämisen jälkeen, jotta jäsenvaltiot voivat panna direktiivin 91/414/ETY säännökset täytäntöön Pseudomonas chlororaphista sisältävien kasvinsuojeluaineiden osalta ja erityisesti muuttaa voimassa olevia väliaikaisia lupia ja vaihtaa nämä luvat viimeistään tämän määräajan päättyessä täysimääräisiksi luviksi, muuttaa niitä tai poistaa ne direktiivin 91/414/ETY säännösten mukaisesti.(7) Direktiivi 91/414/ETY olisi tämän vuoksi muutettava vastaavasti.(8) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 91/414/ETY liite I tämän direktiivin liitteen mukaisesti.2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä maaliskuuta 2005. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.Jäsenvaltioiden on sovellettava näitä säädöksiä 1 päivästä huhtikuuta 2005.2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artikla1. Jäsenvaltioiden on tarkasteltava kaikkien Pseudomonas chlororaphista sisältävien kasvinsuojeluaineiden lupia varmistuakseen siitä, että direktiivin 91/414/ETY liitteessä I vahvistettuja tätä tehoainetta koskevia edellytyksiä noudatetaan. Niiden on tarvittaessa muutettava tai peruutettava luvat direktiivin 91/414/ETY mukaisesti viimeistään 31 päivänä maaliskuuta 2005.2. Jäsenvaltioiden on arvioitava tuote uudelleen direktiivin 91/414/ETY liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät Pseudomonas chlororaphista joko ainoana tehoaineenaan tai yhtenä monista tehoaineistaan, jotka kaikki oli 30 päivään syyskuuta 2004 mennessä lueteltu direktiivin 91/414/ETY liitteessä I. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.Määrittelemisen jälkeen jäsenvaltioiden ona) niiden tuotteiden osalta, jotka sisältävät Pseudomonas chlororaphista ainoana tehoaineenaan, tarvittaessa muutettava tai peruutettava lupa viimeistään 31 päivänä maaliskuuta 2006, taib) niiden tuotteiden osalta, jotka sisältävät Pseudomonas chlororaphista yhtenä monista tehoaineistaan, tarvittaessa muutettava tai peruutettava lupa 31 päivään maaliskuuta 2006 mennessä taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuun ajankohtaan mennessä sen mukaan, kumpi ajankohta on myöhäisempi.4 artiklaTämä direktiivi tulee voimaan 1 päivänä lokakuuta 2004.5 artiklaTämä direktiivi on osoitettu kaikille jäsenvaltioille.Tehty Brysselissä 28 päivänä huhtikuuta 2004.Komission puolestaDavid ByrneKomission jäsen(1) EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2003/82 (EUVL L 77, 13.3.2004, s. 50).(2) EYVL L 98, 15.4.1997, s. 15.(3) Kasveja käsittelevän tiedekomitean komission erityiskysymysten perusteella kasvinsuojeluaineiden markkinoille saattamisesta annetun neuvoston direktiivin 91/414/ETY mukaisesti antama lausunto Pseudomonas chlororaphiksen arvioinnista (scp/pseudom/002-lopullinen, 20.12.2001).LIITELisätään liitteessä I olevan taulukon loppuun rivi seuraavasti:">TAULUKON PAIKKA>"


Avis juridique important

|

31999L0033

Euroopan parlamentin ja neuvoston direktiivi 1999/33/EY, annettu 10 päivänä toukokuuta 1999, neuvoston direktiivin 67/548/ETY muuttamisesta siltä osin kuin on kyse tiettyjen vaarallisten aineiden merkinnöistä Itävallassa ja Ruotsissa

Virallinen lehti nro L 199 , 30/07/1999 s. 0057 - 0058

EUROOPAN PARLAMENTIN JA NEUVOSTON DIREKTIIVI 1999/33/EY,annettu 10 päivänä toukokuuta 1999,neuvoston direktiivin 67/548/ETY muuttamisesta siltä osin kuin on kyse tiettyjen vaarallisten aineiden merkinnöistä Itävallassa ja RuotsissaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),noudattavat perustamissopimuksen 251 artiklassa määrättyä menettelyä(3),sekä katsovat, että1) vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(4) 30 artiklassa säädetään, että jäsenvaltiot eivät saa kieltää, rajoittaa tai estää direktiivin vaatimuksia vastaavien aineiden markkinoille saattamista,2) direktiivin 67/548/ETY 23 artiklan 2 kohdan c alakohdassa edellytetään, että aineen jokaisessa pakkauksessa on oltava varoitusmerkit, jotka ovat direktiivin liitteessä II esitettyjen mukaiset; mainitun direktiivin 23 artiklan 2 kohdan e alakohdassa edellytetään, että aineen jokaisessa pakkauksessa on oltava erityiset S-lausekkeet, jotka osoittavat aineen käyttöön liittyvät turvallisuusohjeet, ja näiden S-lausekkeiden sanamuodosta on säädetty kyseisen direktiivin liitteessä IV,3) vuoden 1994 liittymisasiakirjan 69 artiklassa ja liitteessä VIII määrätään, että direktiivin 67/548/ETY 30 artiklaa yhdessä sen 23 artiklan 2 kohdan kanssa ei sovelleta Itävaltaan ennen 1 päivää tammikuuta 1999 ja että Itävalta voi edellyttää sellaisten merkintöjen käyttöä, joissa on ylimääräisiä, mainitun direktiivin liitteeseen II sisältymättömiä merkkejä, sekä sellaisten merkintöjen käyttöä, joissa on ylimääräisiä, mainitun direktiivin liitteeseen IV sisältymättömiä S-lausekkeita, jotka koskevat vastatoimenpiteitä onnettomuustilanteessa, ja että näitä säännöksiä tarkastellaan uudelleen EY:n menettelyjen mukaisesti 31 päivään joulukuuta 1998 mennessä,4) direktiivin 67/548/ETY 23 artiklan 2 kohdan d alakohdassa edellytetään, että aineen jokaisessa pakkauksessa on oltava erityiset R-lausekkeet, jotka osoittavat aineen käyttöön liittyvistä vaaroista aiheutuvat erityiset vaarat, ja näiden R-lausekkeiden sanamuodosta säädetään mainitun direktiivin liitteessä III,5) vuoden 1994 liittymisasiakirjan 112 artiklassa ja liitteessä XII määrätään, että direktiivin 67/548/ETY 30 artiklaa yhdessä sen 23 artiklan 2 kohdan d alakohdan kanssa ei sovelleta Ruotsiin ennen tammikuun 1 päivää 1999 ja että Ruotsi voi edellyttää mainittuun direktiivin liitteeseen III sisältymättömien ylimääräisten R-lausekkeiden "R-322" ja "R-340" käyttöä, ja että näitä säännöksiä tarkastellaan uudelleen EY:n menettelyjen mukaisesti 31 päivään joulukuuta 1998 mennessä,6) vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 31 päivänä toukokuuta 1999 annetussa Euroopan parlamentin ja neuvoston direktiivissä 1999/45/EY(5) säädetään tietyistä direktiivin soveltamista koskevista erityisedellytyksistä muun muassa ylimääräisten merkkien, R-lausekkeiden ja S-lausekkeiden, käytön osalta Itävallassa ja Ruotsissa, jotta voitaisiin ottaa huomioon näiden maiden terveyden- ja ympäristönsuojelua koskevien vaatimusten taso; näitä erityisedellytyksiä sovelletaan kahden vuoden ajan 1 päivästä tammikuuta 1999 31 päivään joulukuuta 2000; vaarallisten aineiden ja valmisteiden markkinoille saattamista koskevia edellytyksiä olisi tänä aikana pyrittävä yhtenäistämään,7) on todennäköistä, että vaarallisten aineiden luokituksen yhdenmukaistamista koskevissa kansainvälisissä neuvotteluissa saavutetaan tieteellistä ja teknistä edistystä "R-322":n osalta, ja jäsenvaltioiden asiantuntijat ovat käynnissä olevien vaarallisten aineiden merkintöjä koskevien kansainvälisten neuvottelujen perusteella sekä ottaen huomioon komission käynnistämän merkintöjä koskevan selvityksen sopineet, että voimassa olevan yhteisön lainsäädännön perusteellista tarkistamista "R-340":n osalta pidetään tärkeänä tehtävänä,8) yhteisön lainsäädäntö on tarkistettava vaarallisten aineiden luokitusten ja merkintöjen kansainvälistä yhdenmukaistamista koskevien neuvottelujen tulosten perusteella, ja on odotettavissa, että tulokset johtavat tältä osin vaatimusten lähentämiseen koko yhteisössä,9) neuvoston ja neuvostossa 3 päivänä joulukuuta 1990 kokoontuneiden jäsenvaltioiden hallitusten edustajien päätöslauselmassa akuuttien ihmisiä koskevien myrkytystapausten ehkäisystä ja hoidosta(6) kehotetaan yhdenmukaistamaan kliinisen toksikologian alaan kuuluvien tietojen keruumenettelyjä kaikissa yhteisössä toimivissa myrkytyskeskuksissa, jotta voitaisiin edistää myrkytysvaarojen ehkäisemiseen tähtäävän politiikan kehittämistä; asianomaiset toimivaltaiset viranomaiset perustavat tätä varten yhteistyössä komission kanssa myrkytyskeskusten tai tarvittaessa muiden toimivaltaisten yksikköjen välille yhteisön laajuisen, vasta-aineiden saatavuutta koskevan tieto- ja yhteistyöjärjestelmän,10) tunnus, joka osoittaisi, että tiettyjen vaarallisten aineiden jätteet olisi kerättävä erillään muista jätteistä, voisi vähentää vaarallisten aineiden mahdollisuutta joutua ympäristöön, koska se saisi suuren yleisön käyttämään tehokkaammin erityisiä jätteenkeräysjärjestelmiä; tiettyjen tietojen puuttumisen vuoksi tarvitaan vielä jonkin verran aikaa sen selvittämiseen, onko tällainen tunnus tarpeen yhteisössä,11) vaarallisia aineita koskevan yhteisön lainsäädännön tarkistamista vuoden 1994 liittymisasiakirjassa olevien Itävaltaa ja Ruotsia koskevien määräysten osalta ei saada päätökseen 31 päivään joulukuuta 1998 mennessä,12) tämän direktiivin soveltamisalaan kuuluvien säännösten tarkistamista jatketaan säädettynä poikkeuksen voimassaoloaikana EY:n menettelyjen mukaisesti; yhteisön voimassa olevaa säännöstöä sovelletaan kyseisen ajan päätyttyä Itävaltaan ja Ruotsiin samoin edellytyksin kuin muihin jäsenvaltioihin, sanotun kuitenkaan rajoittamatta tarkistuksen tulosta, ja13) yhteisön lainsäädännössä voidaan säätää tiettyjä jäsenvaltioita koskevista määräaikaisista poikkeuksista kyseisten jäsenvaltioiden erityistilanteiden vuoksi,OVAT ANTANEET TÄMÄN DIREKTIIVIN:1 artiklaLisätään direktiivin 67/548/ETY 23 artiklaan kohdat seuraavasti: "5. Itävalta voi 1 päivästä tammikuuta 1999 31 päivään joulukuuta 2000 vaatia käytettäväksi:- liitteeseen II sisältymätöntä jätteiden hävittämistä koskevaa lisämerkkiä, jossa on kuvattuna jäteastia, jonka päälle on piirretty risti, ja- liitteeseen IV sisältymätöntä, onnettomuustilanteessa toteutettavia vastatoimenpiteitä koskevaa ylimääräistä S-lauseketta 'Vastalääke olemassa, lääkintähenkilöstön tulee ottaa yhteys myrkytystietokeskukseen'.6. Ruotsi voi vaatia käytettäviksi seuraavia liitteeseen III sisältymättömiä ylimääräisiä R-lausekkeita 1 päivästä tammikuuta 1999 31 päivään joulukuuta 2000:- 'R-322' sellaisten akuutteja myrkytysvaikutuksia aiheuttavien aineiden osalta, joita liitteessä VI esitetyt luokitusperusteet eivät kata (Ruotsissa käytössä oleva ryhmä 'lievästi haitallinen'), ja- 'R-340' syöpää aiheuttaviksi ryhmään 3 kuuluviksi aineiksi luokiteltujen aineiden osalta R-lausekkeen R40 sijasta."2 artiklaItävallan tasavallan ja Ruotsin kuningaskunnan on annettava ja julkaistava tämän direktiivin noudattamisen edellyttämät säännökset ja määräykset viimeistään 30 päivänä heinäkuuta 2000. Niiden on ilmoitettava tästä komissiolle viipymättä.Näissä kyseisten jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot päättävät siitä, miten viittaus tehdään.3 artiklaTämä direktiivi on osoitettu kaikille jäsenvaltioille.Tehty Brysselissä 10 päivänä toukokuuta 1999.Euroopan parlamentin puolestaJ. M. GIL-ROBLESPuhemiesNeuvoston puolestaH. EICHELPuheenjohtaja(1) EYVL C 374, 3.12.1998, s. 15.(2) EYVL C 40, 15.2.1999, s. 43.(3) Euroopan parlamentin lausunto annettu 16. joulukuuta 1998 (EYVL C 98, 9.4.1999, s. 151), neuvoston yhteinen kanta vahvistettu 8. helmikuuta 1999 (EYVL C 58, 1.3.1999, s. 26) ja Euroopan parlamentin päätös tehty 10. maaliskuuta 1999 (EYVL C 175, 21.6.1999) sekä neuvoston päätös tehty 29 päivänä huhtikuuta 1999.(4) EYVL L 196, 16.8.1967, s. 1, direktiivi sellaisena kuin se on viimeksi muutettuna komission direktiivillä 98/98/EY (EYVL L 355, 30.12.1998, s. 1).(5) EYVL L 200, 30.7.1999, s. 1.(6) EYVL C 329, 31.12.1990, s. 6.


title: Komission direktiivi 2013/7/EU, annettu 21 päivänä helmikuuta 2013 , Euroopan parlamentin ja neuvoston direktiivin 98/8/EY muuttamisesta alkyyli-(C 12–16 )-dimetyylibentsyyliammoniumkloridin lisäämiseksi tehoaineena liitteeseen I  ETA:n kannalta merkityksellinen teksti

text:
               22.2.2013

               FI

               Euroopan unionin virallinen lehti

               L 49/66

         KOMISSION DIREKTIIVI 2013/7/EU,
   annettu 21 päivänä helmikuuta 2013,
   Euroopan parlamentin ja neuvoston direktiivin 98/8/EY muuttamisesta alkyyli-(C12–16)-dimetyylibentsyyliammoniumkloridin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Mainittu luettelo sisältää aineen kvaternaariset ammoniumyhdisteet, bentsyyli-C12–16-alkyylidimetyyli, kloridit, joka on sama kuin alkyyli-(C12–16)-dimetyylibentsyyliammoniumkloridi.

               (2)

               Asetuksen (EY) N:o 1451/2007 nojalla on arvioitu direktiivin 98/8/EY 11 artiklan 2 kohdan mukaisesti alkyyli-(C12–16)-dimetyylibentsyyliammoniumkloridin käyttöä tuotetyypissä 8 (puunsuoja-aineet), sellaisena kuin tuotetyyppi on määritelty direktiivin 98/8/EY liitteessä V.

               (3)

               Italia, joka oli nimetty esitteleväksi jäsenvaltioksi, toimitti komissiolle 14 päivänä elokuuta 2007 toimivaltaisen viranomaisen kertomuksen sekä suosituksen biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4 päivänä marraskuuta 2003 annetun komission asetuksen (EY) N:o 2032/2003 (3) 10 artiklan 5 ja 7 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 21 päivänä syyskuuta 2012 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Arvioinnit osoittavat, että puunsuoja-aineina käytettävien alkyyli-(C12–16)-dimetyylibentsyyliammoniumkloridia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Sen vuoksi on asianmukaista lisätä tuotetyypissä 8 käytetty alkyyli-(C12–16)-dimetyylibentsyyliammoniumkloridi mainitun direktiivin liitteeseen I.

               (6)

               Unionin tasolla ei ole arvioitu kaikkia mahdollisia käyttötarkoituksia ja altistumisskenaaroita. Esimerkiksi muuta kuin ammattikäyttöä sekä elintarvikkeisiin ja rehuihin kohdistuvaa altistumista ei ole arvioitu. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (7)

               Todettujen ihmisten terveydelle aiheutuvien riskien vuoksi on aiheellista vaatia, että vahvistetaan turvallisuutta parantavia työtapoja ja että kyseisiä tuotteita käytetään asianmukaisin henkilönsuojaimin varustautuneena ja että niitä ei käytetä puussa, jonka kanssa lapset saattavat joutua suoraan kosketukseen, jollei tuotteen lupahakemuksessa voida osoittaa, että riskit voidaan vähentää hyväksyttävälle tasolle.

               (8)

               Todettujen ympäristöriskien vuoksi on aiheellista vaatia, että tuotteen teollisuus- ja ammattikäyttö tapahtuu eristetyllä alueella tai läpäisemättömällä kovalla alustalla, jossa on suojareunat, että puu on käsittelyn jälkeen varastoitava läpäisemättömälle kovalle alustalle, jotta tuotetta ei pääse valumaan suoraan maaperään ja vesistöön, ja että mahdolliset puunsuoja-aineina käytettyjen, alkyyli-(C12–16)-dimetyylibentsyyliammoniumkloridia sisältävien aineiden valumat on kerättävä uudelleenkäyttöä tai hävittämistä varten.

               (9)

               Ympäristölle todettiin aiheutuvan riskejä, joita ei voi hyväksyä, kun alkyyli-(C12–16)-dimetyylibentsyyliammoniumkloridilla käsitelty puu altistui jatkuvasti säälle tai kastui usein (OECD:n määrittämä käyttöluokka 3 (4)) taikka kun sitä käytettiin ulkorakenteissa veden lähellä tai yläpuolella (”siltaskenaario” – OECD:n määrittämä käyttöluokka 3 (5)) taikka kun se oli kosketuksissa makean veden kanssa (OECD:n määrittelemä käyttöluokka 4 b (6)). Tämän vuoksi on syytä edellyttää, että tuotteille ei myönnetä lupaa näitä käyttötarkoituksia varten, jollei toimiteta tietoja, jotka osoittavat, että tuote täyttää sekä direktiivin 98/8/EY 5 artiklassa että sen liitteessä VI olevat vaatimukset; tarvittaessa on toteutettava asianmukaisia riskinhallintatoimia.

               (10)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta alkyyli-(C12–16)-dimetyylibentsyyliammoniumkloridi sisältävien tuotetyyppiin 8 kuuluvien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (11)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (12)

               Kun tehoaine on sisällytetty liitteeseen, jäsenvaltioille olisi varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (13)

               Sen vuoksi direktiiviä 98/8/EY olisi muutettava vastaavasti.

               (14)

               Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (7) mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.

               (15)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2014.
   Jäsenvaltioiden on sovellettava näitä säännöksiä 1 päivästä helmikuuta 2015.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 21 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  EUVL L 307, 24.11.2003, s. 1.

      (4)  OECD:n asiakirjat päästöskenaarioista, N:o 2, Emission Scenario Document for Wood Preservatives, osa 2, s. 64.

      (5)  Ks. edellä.

      (6)  Ks. edellä.

      (7)  EUVL C 369, 17.12.2011, s. 14.

      LIITE
      Lisätään direktiivin 98/8/EY liitteeseen I seuraava kohta:

                     Nro

                     Yleisnimi

                     IUPAC-nimi
                     Tunnistenumerot

                     Tehoaineen vähimmäispuhtausaste (1)

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle, paitsi jos sovelletaan jotakin tämän otsikon alaviitteessä esitetyistä poikkeuksista (2)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (3)

                     ”64

                     alkyyli-(C12–16)-dimetyylibentsyyliammoniumkloridi;
                     C12–16-ADBAC

                     IUPAC-nimi: ei sovelleta
                     EY-numero: 270-325-2
                     CAS-numero: 68424-85-1

                     Kuivapaino: 940 g/kg

                     1. helmikuuta 2015

                     31. tammikuuta 2017

                     31. tammikuuta 2025

                     8

                     Unionin tason riskinarvioinnissa ei ole arvioitu kaikkia mahdollisia käyttötarkoituksia ja altistumisskenaarioita; tietyt käyttötarkoitukset ja altistumisskenaariot, kuten muu kuin ammattikäyttö sekä altistus elintarvikkeiden ja rehujen kautta, jäivät sen ulkopuolelle. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 (1)

                                 Teollisuus- tai ammattikäyttöön sallittuja tuotteita varten on vahvistettava turvallisuutta parantavia työtapoja ja kyseisiä tuotteita on käytettävä asianmukaisin henkilösuojaimin varustautuneena, jollei tuotteen lupahakemuksessa voida osoittaa, että riskit voidaan rajoittaa hyväksyttävälle tasolle muilla tavoilla.

                                 (2)

                                 Tuotteita ei saa käyttää sellaisen puun käsittelyyn, jonka kanssa lapset saattavat joutua suoraan kosketukseen, jollei tuotteen lupahakemuksessa voida osoittaa, että riskit voidaan rajoittaa hyväksyttävälle tasolle.

                                 (3)

                                 Sallittujen tuotteiden päällysmerkinnöissä ja/tai käyttöturvallisuustiedotteissa on mainittava, että tuotteen teollisuus- tai ammattikäytön on tapahduttava eristetyllä alueella tai läpäisemättömällä kovalla alustalla, jossa on suojareunat, että puu on käsittelyn jälkeen varastoitava läpäisemättömälle kovalle alustalle, jotta tuotetta ei pääse valumaan suoraan maaperään ja vesistöön, ja että mahdolliset tuotteen käytöstä johtuvat aineiden valumat on kerättävä uudelleenkäyttöä tai hävittämistä varten.

                                 (4)

                                 Tuotteita ei sallita käytettävän sellaisen puun käsittelyyn, joka on suoraan kosketuksissa makeaan veteen tai jota käytetään ulkorakenteissa veden lähellä tai yläpuolella taikka joka altistuu jatkuvasti säälle tai kastuuusein, jollei toimiteta tietoja, jotka osoittavat, että tuote täyttää 5 artiklassa ja liitteessä VI olevat vaatimukset, tarvittaessa toteuttamalla asianmukaisia riskinhallintatoimia.”

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty 11 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua ainetta.

         (2)  Tuotteille, jotka sisältävät useampaa kuin yhtä 16 artiklan 2 kohdan soveltamisalaan kuuluvaa tehoainetta, määräaika 16 artiklan 3 kohdan noudattamiselle on tähän liitteeseen viimeiseksi sisällytetyn tehoaineen määräaika. Tuotteille, joiden ensimmäinen lupa on myönnetty myöhemmin kuin 120 päivää ennen määräaikaa kyseisen direktiivin 16 artiklan 3 kohdan noudattamiselle ja täydellinen hakemus vastavuoroista hyväksyntää varten on toimitettu 4 artiklan 1 kohdan mukaisesti 60 päivän kuluessa ensimmäisen luvan myöntämisestä, määräaikaa 16 artiklan 3 kohdan noudattamiseksi kyseisen hakemuksen osalta pidennetään 120 päivään siitä päivästä, jona vastavuoroista tunnustamista koskeva täydellinen hakemus on vastaanotettu. Niille tuotteille, joiden osalta jokin jäsenvaltio on ehdottanut poikkeamista 4 artiklan 4 kohdan mukaisesta vastavuoroisesta tunnustamisesta, 16 artiklan 3 kohdan noudattamisen määräaikaa jatketaan 30 päivään siitä päivästä, jona tehdään komission päätös 4 artiklan 4 kohdan toisen alakohdan mukaisesti.

         (3)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm.


Avis juridique important

|

31996L0099

Neuvoston direktiivi 96/99/EY, annettu 30 päivänä joulukuuta 1996, valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta

Virallinen lehti nro L 008 , 11/01/1997 s. 0012 - 0013

NEUVOSTON DIREKTIIVI 96/99/EY,annettu 30 päivänä joulukuuta 1996,valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 99 artiklan,ottaa huomioon komission ehdotuksen,ottaa huomioon Euroopan parlamentin lausunnon (1),sekä katsoo, ettäkomission ehdotuksesta kuultu talous- ja sosiaalikomitea ei ole antanut lausuntoaan neuvoston sille perustamissopimuksen 198 artiklan mukaisesti asettamassa määräajassa; asia on käsiteltävä, vaikka mainitun komitean lausuntoa ei ole annettu,direktiivillä 92/12/ETY (2) säädetään valmisteveron alaisten tuotteiden hallussapitoa, liikkumista ja valvontaa koskevasta yleisestä järjestelmästä,direktiivin 26 artiklassa säädetään poikkeuksesta, jonka mukaan Tanska saa kantaa valmisteveroa tietyt määrät ylittävistä alkoholijuomista ja valmistetusta tupakasta, jotka yksityishenkilöt tuovat Tanskan alueelle omaan käyttöönsä,vuoden 1994 liittymisasiakirjassa määrätään samoin direktiivin 92/12/ETY 26 artiklaan viitaten, että Ruotsi ja Suomi saavat samoin edellytyksin kantaa valmisteveroa suuremmasta joukosta erilaisia alkoholijuomia ja erilaista valmistettua tupakkaa,kyseiset säädetyt poikkeukset myönnettiin, koska rajattomassa Euroopassa, jossa valmisteverokannat vaihtelevat suuresti, kaikkien valmisteveroja koskevien rajoitusten välitön poistaminen olisi haitallisesti suunnannut kauppaa ja tuloja toisaalle sekä vääristänyt kilpailua kyseisissä jäsenvaltioissa, jotka ovat perinteisesti kantaneet näistä tuotteista korkeita valmisteveroja, koska kyseiset tuotteet ovat merkittävä tulonlähde ja terveydellisistä sekä sosiaalisista syistä,poikkeukset myönnetään 31 päivään joulukuuta 1996 saakka ja sillä edellytyksellä, että noudatetaan direktiivin 77/388/ETY 28 l artiklassa säädettyä tarkistusmenettelyä vastaavaa menettelyä (3),31 päivänä joulukuuta 1996 kaikkialla yhteisössä sovellettavat valmisteveron vähimmäiskannat ovat kuitenkin alhaisemmat kuin poikkeuksia myönnettäessä otaksuttiin, joten niiden kumoaminen kyseisenä päivänä aiheuttaa arvioitua suurempia ongelmia,tämän vuoksi on tarkoituksenmukaista myöntää Tanskalle, Suomelle ja Ruotsille lisää sopeutumisaikaa pidentämällä direktiivin 92/12/ETY 26 artiklassa säädettyä määräaikaa,direktiivin 26 artiklan säännökset muodostavat kuitenkin poikkeuksen yhdestä sisämarkkinoiden perusperiaatteesta, nimittäin sen kansalaisten oikeudesta kuljettaa omaan käyttöönsä hankkimiaan tavaroita kaikkialla yhteisössä joutumatta maksamaan uusia veroja, joten poikkeuksen vaikutuksia on mahdollisuuksien mukaan rajoitettava,tämän vuoksi on tarkoituksenmukaista Tanskan ja Suomen osalta toisaalta säätää mahdollisesti sovellettavien määrällisten rajoitusten asteittaisesta väljentämisestä ennen kuin ne poistetaan kokonaan 31 päivänä joulukuuta 2003 ja toisaalta lyhentää vähimmäisaikaa, jonka ajaksi maassa asuvien on verovapautuksen saadakseen täytynyt matkustaa kyseisen jäsenvaltion alueen ulkopuolelle, 36 tunnista 24 tuntiin,kyseiset jäsenvaltiot voivat määrätä rajoitusten asteittaisen väljentämisen yksityiskohtaisista säännöistä kaikkien asiaan vaikuttavien seikkojen perusteella,viimeistään 30 päivänä kesäkuuta 2000 rajoitusten asteittaisen väljentämisen tilanne olisi kuitenkin tarkistettava,Ruotsin osalta on tarkoituksenmukaista sallia nykyisten rajoitusten jatkaminen 30 päivään kesäkuuta 2000 sillä edellytyksellä, että noudatetaan direktiivin 77/388/ETY 28 l artiklan artiklassa säädettyä tarkistusmenettelyä, jayhteisön sisäisen lentomatkan suorittavien henkilöiden käsimatkatavaroihin ja kirjattuihin matkatavaroihin sekä yhteisön sisäisen merimatkan suorittavien henkilöiden matkatavaroihin kohdistuvien tarkastusten ja muodollisuuksien lakkauttamisesta 19 päivänä joulukuuta 1991 annetun neuvoston asetuksen (ETY) N:o 3925/91 (4) 1 artiklan 2 kohdassa säädetään, että asetusta sovelletaan rajoittamatta jäsenvaltioiden määräämiin kieltoihin tai rajoituksiin liittyviä tarkastuksia, jos ne ovat sopusoinnussa Euroopan yhteisöjen kolmen perustamissopimuksen kanssa; tässä yhteydessä direktiivin 92/12/ETY 26 artiklassa tarkoitettujen määrällisten rajoitusten soveltamiseksi tarvittavien tarkastusten on katsottava olevan tällaisia tarkastuksia ja sellaisina sopusoinnussa yhteisön lainsäädännön kanssa,ON ANTANUT TÄMÄN DIREKTIIVIN:1 artikla Korvataan direktiivin 96/12/ETY 26 artikla seuraavasti:"26 artikla1. Tanska ja Suomi saavat 31 päivään joulukuuta 2003 soveltaa toisessa ja kolmannessa alakohdassa säädettyjä erityisjärjestelyjä yksityishenkilöiden Tanskan tai Suomen alueelle omaan käyttöönsä tuomiin tiettyihin alkoholijuomiin ja valmistettuun tupakkaan, sanotun kuitenkaan rajoittamatta 8 artiklan soveltamista.Tanska ja Suomi saavat 1 päivästä tammikuuta 1997 lukien edelleen soveltaa samoja niiden alueelle ilman ylimääräistä valmisteveroa tuotavia tavaroita koskevia määrällisiä rajoituksia, joita ne sovelsivat 31 päivänä joulukuuta 1996. Nämä jäsenvaltiot poistavat rajoitukset asteittain.Silloin kun tällaisia tavaroita tuovat henkilöt asuvat Tanskan ja Suomen alueella, Tanska ja Suomi saavat rajoittaa veronmaksuvapautuksen koskemaan vain niitä henkilöitä, jotka ovat olleet niiden alueen ulkopuolella yli 24 tunnin ajan.2. Komissio esittää Euroopan parlamentille ja neuvostolle 1 kohdan toimivuudesta kertomuksen ennen 30 päivää kesäkuuta 2000.3. Ruotsi saa 1 päivästä tammikuuta 1997 30 päivään kesäkuuta 2000 edelleen soveltaa, kuitenkin niin, että noudatetaan samankaltaista tarkistusmenettelyä kuin direktiivin 77/388/ETY 28 l artiklassa säädetty menettely, niitä yksityishenkilöiden Ruotsin alueelle omaan käyttöönsä ilman ylimääräistä valmisteveroa tuomia alkoholijuomia ja valmistettua tupakkaa koskevia määrällisiä rajoituksia, joita se sovelsi 31 päivänä joulukuuta 1996, sanotun kuitenkaan rajoittamatta 8 artiklan soveltamista.4. Tanska, Suomi ja Ruotsi voivat kantaa valmisteveroa ja suorittaa tarvittavia tarkastuksia tässä artiklassa tarkoitettujen tuotteiden osalta."2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1997. Niiden on viipymättä ilmoitettava tästä komissiolle.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artikla Tämä direktiivi tulee voimaan 1 päivänä tammikuuta 1997.4 artikla Tämä direktiivi on osoitettu kaikille jäsenvaltioille.Tehty Brysselissä 30 päivänä joulukuuta 1996.Neuvoston puolestaS. BARRETTPuheenjohtaja(1) Lausunto annettu 13 päivänä joulukuuta 1996 (sitä ei ole vielä julkaistu virallisessa lehdessä).(2) EYVL N:o L 76, 23.3.1992, s. 1, direktiivi sellaisena kuin se on viimeksi muutettuna direktiivillä 94/74/EY (EYVL N:o L 365, 31.12.1994, s. 46).(3) EYVL N:o L 145, 13.6.1977, s. 1, direktiivi sellaisena kuin se on viimeksi muutettuna direktiivillä 95/7/EY (EYVL N:o L 102, 5.5.1995, s. 18).(4) EYVL N:o L 374, 31.12.1991, s. 4


title: Komission direktiivi 2013/3/EU, annettu 14 päivänä helmikuuta 2013 , Euroopan parlamentin ja neuvoston direktiivin 98/8/EY muuttamisesta siten, että laajennetaan tiametoksamin sisällyttäminen tehoaineena kyseisen direktiivin liitteeseen I koskemaan tuotetyyppiä 18  ETA:n kannalta merkityksellinen teksti

text:
               15.2.2013

               FI

               Euroopan unionin virallinen lehti

               L 44/6

         KOMISSION DIREKTIIVI 2013/3/EU,
   annettu 14 päivänä helmikuuta 2013,
   Euroopan parlamentin ja neuvoston direktiivin 98/8/EY muuttamisesta siten, että laajennetaan tiametoksamin sisällyttäminen tehoaineena kyseisen direktiivin liitteeseen I koskemaan tuotetyyppiä 18
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luettelossa on mukana tiametoksami.

               (2)

               Euroopan parlamentin ja neuvoston direktiivin 98/8/EY muuttamisesta tiametoksamin lisäämiseksi tehoaineena direktiivin liitteeseen I 25 päivänä heinäkuuta 2008 annetulla komission direktiivillä 2008/77/EY (3) lisättiin tiametoksami direktiivin 98/8/EY liitteeseen I käytettäväksi tehoaineena tuotetyypissä 8 (puunsuoja-aineet), siten kuin se on määritelty direktiivin 98/8/EY liitteessä V.

               (3)

               Asetuksen (EY) N:o 1451/2007 nojalla on nyt arvioitu direktiivin 98/8/EY 11 artiklan 2 kohdan mukaisesti tiametoksamin käyttöä tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), siten kuin se on määritelty direktiivin 98/8/EY liitteessä V.

               (4)

               Espanja, joka oli nimetty esitteleväksi jäsenvaltioksi, toimitti komissiolle 2 päivänä maaliskuuta 2009 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (5)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 21 päivänä syyskuuta 2012 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (6)

               Arviointikertomuksesta käy ilmi, että hyönteis- ja punkkimyrkkyinä sekä muiden niveljalkaisten torjuntaan käytettävien tiametoksamia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Siksi on aiheellista lisätä tiametoksami kyseisen direktiivin liitteeseen I myös tuotetyypin 18 osalta.

               (7)

               Kaikkia mahdollisia käyttötarkoituksia ei ole arvioitu EU:n tasolla. Esimerkiksi ulkokäyttöä tai muiden kuin ammattilaisten käyttöä ei arvioitu. Jäsenvaltioiden olisi siksi tarkasteltava sellaisia käyttötarkoituksia tai altistumisskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (8)

               Koska pensselillä levitettäessä on havaittu ammattikäyttäjille aiheutuvia riskejä, joita ei voida hyväksyä, on asianmukaista edellyttää, että lupaa ei myönnetä tällaista käyttöä varten, jollei toimiteta tietoja, jotka osoittavat, että tuote täyttää direktiivin 98/8/EY 5 artiklan ja liitteen VI vaatimukset; tarvittaessa on toteutettava asianmukaisia riskinhallintatoimia.

               (9)

               Koska on havaittu vesi- ja maaekosysteemeille mahdollisesti aiheutuvia riskejä silloin, kun tuotteista aiheutuu päästöjä jätevedenpuhdistamojen kautta tai suoraan pintavesiin, on asianmukaista edellyttää, että lupaa ei myönnetä tällaista käyttöä varten, jollei toimiteta tietoja, jotka osoittavat, että tuote täyttää direktiivin 98/8/EY 5 artiklan ja liitteen VI vaatimukset; tarvittaessa on toteutettava asianmukaisia riskinhallintatoimia.

               (10)

               Koska on havaittu riskejä useiden ilman henkilönsuojaimia tapahtuvien käyttötapojen yhteydessä, on asianmukaista edellyttää, että käytettäessä ammattikäyttöön tarkoitettuja tuotteita on käytettävä henkilönsuojaimia, jollei tuotteen lupahakemuksessa voida osoittaa, että riskit ammattikäyttäjille voidaan vähentää hyväksyttävälle tasolle muilla tavoin.

               (11)

               Koska esiin on tullut, että ihmiset saattavat altistua epäsuorasti ruoan välityksellä arviointikertomuksessa esitettyjen käyttötarkoitusten yhteydessä, on asianmukaista edellyttää asianmukaisissa yhteyksissä, että tarkistetaan, onko syytä asettaa uudet jäämien enimmäistasot (MRL) tai muuttaa niitä yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (4) tai torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun asetuksen (EY) N:o 396/2005 (5) mukaisesti. Olisi vahvistettava toimenpiteitä sen varmistamiseksi, että sovellettavia jäämien enimmäismääriä ei ylitetä.

               (12)

               Koska on havaittu ympäristölle aiheutuvia riskejä, on asianmukaista edellyttää, että lupien myöntämisessä toteutetaan asianmukaisia riskinhallintatoimia mehiläisten suojelemiseksi.

               (13)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta tiametoksami sisältävien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (14)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (15)

               Kun tehoaine on sisällytetty liitteeseen, jäsenvaltioille olisi varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (16)

               Sen vuoksi direktiiviä 98/8/EY olisi muutettava vastaavasti.

               (17)

               Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (6) mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.

               (18)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2014.
   Jäsenvaltioiden on sovellettava näitä säännöksiä 1 päivästä helmikuuta 2015.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 14 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  EUVL L 198, 26.7.2008, s. 41.

      (4)  EUVL L 152, 16.6.2009, s. 11.

      (5)  EUVL L 70, 16.3.2005, s. 1.

      (6)  EUVL C 369, 17.12.2011, s. 14.

      LIITE
      Lisätään direktiivin 98/8/EY liitteeseen I kohta 14 seuraavasti:

                     N:o

                     Yleisnimi

                     IUPAC-nimi
                     Tunnistenumerot

                     Tehoaineen vähimmäispuhtausaste (1)

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle, paitsi jos sovelletaan jotakin tämän otsikon alaviitteessä esitetyistä poikkeuksista (2)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (3)

                     ”980 g/kg

                     1. helmikuuta 2015

                     31. tammikuuta 2017

                     31. tammikuuta 2025

                     18

                     Kaikkia mahdollisia käyttötarkoituksia ei ole arvioitu EU:n tasolla; tiettyjä käyttötapoja, kuten ulkokäyttöä tai muiden kuin ammattilaisten käyttöä ei arvioitu. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistumisskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Tuotteen käyttö sivelemällä ei ole sallittua, jollei toimiteta tietoja, jotka osoittavat, että tuote täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.
                     Jäsenvaltioiden on tarkistettava sellaisten tiametoksamia sisältävien tuotteiden osalta, joista voi jäädä elintarvikkeisiin tai rehuun jäämiä, onko tarpeen asettaa uudet jäämien enimmäistasot (MRL) ja/tai tarkistaa voimassa olevia enimmäistasoja asetuksen (EY) N:o 470/2009 tai asetuksen (EY) N:o 396/2005 mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäistasot ylity.
                     Jos tuotteita käytetään siten, ettei voida estää päästöjä jätevedenpuhdistamojen kautta tai suoraan pintavesiin, niille ei saa myöntää lupaa, jollei toimiteta tietoja, jotka osoittavat, että tuote täyttää direktiivin 98/8/EY 5 artiklan ja liitteen VI vaatimukset; tarvittaessa on toteutettava asianmukaisia riskinhallintatoimia.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Ammattikäyttöön luvan saaneita tuotteita käyttävillä on oltava asianmukaiset henkilönsuojaimet, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 2)

                                 Tarvittaessa on ryhdyttävä toimenpiteisiin mehiläisten suojelemiseksi.”

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty 11 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua ainetta.

         (2)  Tuotteille, jotka sisältävät useampaa kuin yhtä 16 artiklan 2 kohdan soveltamisalaan kuuluvaa tehoainetta, määräaika 16 artiklan 3 kohdan noudattamiselle on tähän liitteeseen viimeiseksi sisällytetyn tehoaineen määräaika. Tuotteille, joiden ensimmäinen lupa on myönnetty myöhemmin kuin 120 päivää ennen määräaikaa kyseisen direktiivin 16 artiklan 3 kohdan noudattamiselle ja täydellinen hakemus vastavuoroista hyväksyntää varten on toimitettu 4 artiklan 1 kohdan mukaisesti 60 päivän kuluessa ensimmäisen luvan myöntämisestä, määräaikaa 16 artiklan 3 kohdan noudattamiseksi kyseisen hakemuksen osalta pidennetään 120 päivään siitä päivästä, jona vastavuoroista tunnustamista koskeva täydellinen hakemus on vastaanotettu. Niille tuotteille, joiden osalta jokin jäsenvaltio on ehdottanut poikkeamista 4 artiklan 4 kohdan mukaisesta vastavuoroisesta tunnustamisesta, 16 artiklan 3 kohdan noudattamisen määräaikaa jatketaan 30 päivään siitä päivästä, jona tehdään komission päätös 4 artiklan 4 kohdan toisen alakohdan mukaisesti.

         (3)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm.


title: Komission direktiivi 2011/67/EU, annettu 1 päivänä heinäkuuta 2011 , Euroopan parlamentin ja neuvoston direktiivin 98/8/EY muuttamisesta abamektiinin lisäämiseksi tehoaineena liitteeseen I  ETA:n kannalta merkityksellinen teksti

text:
               2.7.2011

               FI

               Euroopan unionin virallinen lehti

               L 175/13

         KOMISSION DIREKTIIVI 2011/67/EU,
   annettu 1 päivänä heinäkuuta 2011,
   Euroopan parlamentin ja neuvoston direktiivin 98/8/EY muuttamisesta abamektiinin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu abamektiini.

               (2)

               Asetuksen (EY) N:o 1451/2007 perusteella on direktiivin 98/8/EY 11 artiklan 2 kohdan mukaisesti arvioitu abamektiinin käyttöä tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on määriteltynä direktiivin 98/8/EY liitteessä V.

               (3)

               Alankomaat, joka oli nimetty esitteleväksi jäsenvaltioksi, toimitti komissiolle toimivaltaisen viranomaisen laatiman kertomuksen ja suosituksen 19 päivänä kesäkuuta 2009 asetuksen (EY) N:o 1451/2009 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidituotteita käsittelevä pysyvä komitea sisällytti tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti 18 päivänä helmikuuta 2011.

               (5)

               Arvioinnin perusteella voidaan olettaa, että hyönteis- ja punkkimyrkkyinä sekä muiden niveljalkaisten torjuntaan käytettävät abamektiiniä sisältävät biosidituotteet täyttävät direktiivin 98/8/EY 5 artiklan vaatimukset. Siksi on aiheellista lisätä abamektiini kyseisen direktiivin liitteeseen I.

               (6)

               Unionin tasolla ei ole arvioitu kaikkia mahdollisia käyttötarkoituksia. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia väestölle ja ympäristön osille aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että asianmukaisia toimia toteutetaan tai erityisehtoja asetetaan, jotta todetut riskit voidaan vähentää hyväksyttävälle tasolle.

               (7)

               Koska sedimentille on todettu aiheutuvan riskejä, jos aineita käytetään tiettyjä määriä ja jos ne pääsevät jätevedenpuhdistamoihin, on aiheellista vaatia, ettei niille myönnetä lupaa tällaisiin käyttötarkoituksiin, jollei toimiteta tietoja, jotka osoittavat, että tuote täyttää, tarvittaessa asianmukaisten riskinhallintatoimien ansiosta, sekä direktiivin 98/8/EY 5 artiklassa että liitteessä VI esitetyt vaatimukset.

               (8)

               Arviointikertomuksessa esitettyjen tulosten perusteella on asianmukaista edellyttää, että lupamenettelyjen yhteydessä määrätään tuotteeseen sovellettavista riskinhallintatoimista. Erityisesti koska imeväisille ja pikkulapsille voi aiheutua riskejä, on toteutettava asianmukaisia riskinhallintatoimenpiteitä, joilla heidän mahdollinen altistumisensa voidaan minimoida.

               (9)

               On tärkeää, että tämän direktiivin säännöksiä sovelletaan samanaikaisesti kaikissa jäsenvaltioissa, jotta voidaan varmistaa abamektiiniä tehoaineena sisältävien biosidituotteiden yhdenvertainen kohtelu markkinoilla ja jotta voidaan yleisesti ottaen edistää biosidituotemarkkinoiden moitteetonta toimintaa.

               (10)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (11)

               Kun tehoaine on sisällytetty liitteeseen, olisi jäsenvaltioille varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (12)

               Sen vuoksi direktiiviä 98/8/EY olisi muutettava.

               (13)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2012.
   Jäsenvaltioiden on sovellettava näitä säännöksiä 1 päivästä heinäkuuta 2013.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 1 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I seuraava kohta:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäis-puhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Tuote-tyyppi

                     Erityissäännökset (1)

                     ”43

                     Abamektiini

                     Abamektiini on avermektiini B1a:n ja avermektiini B1b:n summa.

                                    Abamektiini:

                                             IUPAC-nimi: ei ole.

                                             EY-numero: ei ole.

                                             CAS-numero: 71751-41-2

                                    Avermektiini B1a:

                                             IUPAC-nimi: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-6'-[(S)-sek-butyyli]-21,24-dihydroksi-5',11,13,22-tetrametyyli-2-okso-3,7,19-trioksatetrasyklo[15.6.1.14,8020,24]pentakosa-10,14,16,22-tetraeeni-6-spiro-2'-(5',6'-dihydro-2'H-pyran)-12-yyli-2,6-dideoksi-4-O-(2,6-dideoksi-3-O-metyyli-α-L-arabinoheksopyranosyyli)-3-O-metyyli-α-L-arabinoheksopyranosidi

                                             EY-numero: 265-610-3

                                             CAS-numero: 65195-55-3

                                    Avermektiini B1b:

                                             IUPAC-nimi: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-21,24-dihydroksi-6'-isopropyyli-5',11,13,22-tetrametyyli-2-okso-3,7,19-trioksatetrasyklo[15.6.1.14,8020,24]pentakosa-10,14,16,22-tetraeeni-6-spiro-2'-(5',6'-dihydro-2'H-pyran)-12-yyli-2,6-dideoksi-4-O-(2,6-dideoksi-3-O-metyyli-α-L-arabinoheksopyranosyyli)-3-O-metyyli-α-L-arabinoheksopyranosidi

                                             EY-numero: 265-611-9

                                             CAS-numero: 65195-56-4

                     Tehoaineen on täytettävä kaikki seuraavat puhtaus-vaatimukset:

                                    Abamektiini:

                                 vähintään 900 g/kg

                                    Avermektiini B1a:

                                 vähintään 830 g/kg

                                    Avermektiini B1b:

                                 enintään 80 g/kg

                     1. heinäkuuta 2013

                     30. kesäkuuta 2015

                     30. kesäkuuta 2023

                     18

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on arvioitava, jos se on tarkoituksenmukaista kyseisen tuotteen osalta, sellaisia käyttötarkoituksia tai altistusskenaarioita ja sellaisia väestölle ja ympäristön osille aiheutuvia riskejä, joita ei ole arvioitu edustavasti unionin tason riskinarvioinnissa..
                     Tuotteille, joita käytetään niin, ettei niiden joutumista jätevedenpuhdistamoihin voida estää, ei myönnetä lupaa niiden määrien osalta, joihin unionin tasolla tehdyn riskinarvioinnin mukaan liittyy riskejä, joita ei voida hyväksyä, jollei toimiteta tietoja, jotka osoittavat, että tuote täyttää, tarvittaessa asianmukaisten riskinhallintatoimien ansiosta, 5 artiklassa ja liitteessä VI esitetyt vaatimukset.
                     Luvat edellyttävät asianmukaisia riskienhallintatoimenpiteitä. Erityisesti on toteutettava sellaisia asianmukaisia riskinhallintatoimenpiteitä, joilla voidaan minimoida imeväisten ja pikkulasten mahdollinen altistuminen.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa http://ec.europa.eu/comm/environment/biocides/index.htm


title: Komission direktiivi 2013/4/EU, annettu 14 päivänä helmikuuta 2013 , Euroopan parlamentin ja neuvoston direktiivin 98/8/EY muuttamisesta didekyylidimetyyliammoniumkloridin lisäämiseksi tehoaineena liitteeseen I  ETA:n kannalta merkityksellinen teksti

text:
               15.2.2013

               FI

               Euroopan unionin virallinen lehti

               L 44/10

         KOMISSION DIREKTIIVI 2013/4/EU,
   annettu 14 päivänä helmikuuta 2013,
   Euroopan parlamentin ja neuvoston direktiivin 98/8/EY muuttamisesta didekyylidimetyyliammoniumkloridin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luettelossa on mukana didekyylidimetyyliammoniumkloridi.

               (2)

               Asetuksen (EY) N:o 1451/2007 nojalla on arvioitu didekyylidimetyyliammoniumkloridin käyttöä direktiivin 98/8/EY 11 artiklan 2 kohdan mukaisesti tuotetyypissä 8 (puunsuoja-aineet), siten kuin se on määritelty direktiivin 98/8/EY liitteessä V.

               (3)

               Italia, joka oli nimetty esitteleväksi jäsenvaltioksi, toimitti komissiolle 14 päivänä elokuuta 2007 toimivaltaisen viranomaisen kertomuksen sekä suosituksen asetuksen (EY) N:o 1451/2007 10 artiklan 5 ja 7 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 21 päivänä syyskuuta 2012 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Arvioinnit osoittavat, että puunsuoja-aineina käytettävien didekyylidimetyyliammoniumkloridia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Sen vuoksi on asianmukaista lisätä tuotetyypissä 8 käytetty didekyylidimetyyliammoniumkloridi mainitun direktiivin liitteeseen I.

               (6)

               Unionin tasolla ei ole arvioitu kaikkia mahdollisia käyttötarkoituksia ja altistumisskenaarioita. Esimerkiksi ei ole arvioitu muuta kuin ammattikäyttöä eikä elintarvikkeiden ja rehujen altistumista. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (7)

               Todettujen ihmisten terveydelle aiheutuvien riskien vuoksi on aiheellista vaatia, että vahvistetaan turvallisuutta parantavia työtapoja, että kyseisiä tuotteita käytetään asianmukaisin henkilösuojaimin varustautuneena ja että niitä ei käytetä puussa, jonka kanssa lapset saattavat joutua suoraan kosketukseen, jollei tuotteen lupahakemuksessa voida osoittaa, että riskit voidaan vähentää hyväksyttävälle tasolle.

               (8)

               Todettujen ympäristöriskien vuoksi on aiheellista vaatia, että tuotteen teollisuus- ja ammattikäyttö tapahtuu eristetyllä alueella tai läpäisemättömällä kovalla alustalla, jossa on suojareunukset, että puu on käsittelyn jälkeen varastoitava läpäisemättömälle kovalle alustalle, jotta tuotetta ei pääse valumaan suoraan maaperään ja vesistöön, ja että mahdolliset puunsuoja-aineina käytettyjen, didekyylidimetyyliammoniumkloridia sisältävien aineiden valumat on kerättävä uudelleenkäyttöä tai hävittämistä varten

               (9)

               Ympäristölle todettiin aiheutuvan riskejä, joita ei voida hyväksyä, kun puu, joka oli käsitelty didekyylidimetyyliammoniumkloridilla, altistui jatkuvasti säälle tai kastui usein (OECD:n määrittämä käyttöluokka 3) (3) tai kun sitä käytettiin ulkorakenteissa veden lähellä tai yläpuolella (”siltaskenaario” – OECD:n määrittämä käyttöluokka 3) (4) taikka kun se oli kosketuksissa makean veden kanssa (OECD:n määrittelemä käyttöluokka 4 b) (5). Tämän vuoksi on syytä edellyttää, että tuotteille ei myönnetä lupaa näitä käyttötarkoituksia varten, jollei toimiteta tietoja, jotka osoittavat, että tuote täyttää sekä direktiivin 98/8/EY 5 artiklassa että sen liitteessä VI olevat vaatimukset; tarvittaessa on toteutettava asianmukaisia riskinhallintatoimia.

               (10)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta didekyylidimetyyliammoniumkloridi sisältävien tuotetyyppiin 8 kuuluvien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (11)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (12)

               Kun tehoaine on sisällytetty liitteeseen, jäsenvaltioille olisi varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (13)

               Sen vuoksi direktiiviä 98/8/EY olisi muutettava vastaavasti.

               (14)

               Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (6) mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.

               (15)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä tammikuuta 2014.
   Jäsenvaltioiden on sovellettava näitä säännöksiä 1 päivästä helmikuuta 2015.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 14 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  OECD:n asiakirjat päästöskenaarioista, Nro 2, Emission Scenario Document for Wood Preservatives, osa 2, s. 64.

      (4)  Ks. edellä.

      (5)  Ks. edellä.

      (6)  EUVL C 369, 17.12.2011, s. 14.

      LIITE
      Lisätään direktiivin 98/8/EY liitteeseen I seuraava kohta:

                     Nro

                     Yleisnimi

                     IUPAC-nimi
                     Tunnistenumerot

                     Tehoaineen vähimmäispuhtausaste (1)

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle, paitsi jos sovelletaan jotakin tämän otsikon alaviitteessä esitetyistä poikkeuksista (2)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (3)

                     ”61

                     Didekyyli-dimetyyli-ammonium-kloridi;
                     DDAC

                     N,N-didekyyli-N,N-dimetyyliammoniumkloridi
                     EY-numero: 230-525-2
                     CAS-numero: 7173-51-5

                     Kuivapaino: 870 g/kg

                     1. helmikuuta 2015

                     31. tammikuuta 2017

                     31. tammikuuta 2025

                     8

                     Unionin tason riskinarvioinnissa ei ole arvioitu kaikkia mahdollisia käyttötarkoituksia ja altistumisskenaarioita; tietyt käyttötarkoitukset ja altistumisskenaariot, kuten muu kuin ammattikäyttö sekä altistus elintarvikkeiden ja rehujen kautta, jäivät sen ulkopuolelle. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Teollisuus- tai ammattikäyttöön sallittuja tuotteita varten on vahvistettava turvallisuutta parantavia työtapoja ja kyseisiä tuotteita on käytettävä asianmukaisin henkilösuojaimin varustautuneena, jollei tuotteen lupahakemuksessa voida osoittaa, että riskit voidaan rajoittaa hyväksyttävälle tasolle muilla tavoilla.

                                 2)

                                 Tuotteita ei saa käyttää sellaisen puun käsittelyyn, jonka kanssa lapset saattavat joutua suoraan kosketukseen, jollei tuotteen lupahakemuksessa voida osoittaa, että riskit voidaan rajoittaa hyväksyttävälle tasolle.

                                 3)

                                 Sallittujen tuotteiden päällysmerkinnöissä ja/tai käyttöturvallisuustiedotteissa on mainittava, että tuotteen teollisuus- tai ammattikäytön on tapahduttava eristetyllä alueella tai läpäisemättömällä kovalla alustalla, jossa on suojareunukset, että puu on käsittelyn jälkeen varastoitava läpäisemättömälle kovalle alustalle, jotta tuotetta ei pääse valumaan suoraan maaperään ja vesistöön, ja että mahdolliset tuotteen käytöstä johtuvat aineiden valumat on kerättävä uudelleenkäyttöä tai hävittämistä varten.

                                 4)

                                 Tuotteita ei sallita käytettävän sellaisen puun käsittelyyn, joka on suoraan kosketuksissa makeaan veteen tai jota käytetään ulkorakenteissa veden lähellä tai yläpuolella taikka joka altistuu jatkuvasti säälle tai kastuu usein, jollei toimiteta tietoja, jotka osoittavat, että tuote täyttää 5 artiklassa ja liitteessä VI olevat vaatimukset, tarvittaessa toteuttamalla asianmukaisia riskinhallintatoimia.”

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty 11 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua ainetta.

         (2)  Tuotteille, jotka sisältävät useampaa kuin yhtä 16 artiklan 2 kohdan soveltamisalaan kuuluvaa tehoainetta, määräaika 16 artiklan 3 kohdan noudattamiselle on tähän liitteeseen viimeiseksi sisällytetyn tehoaineen määräaika. Tuotteille, joiden ensimmäinen lupa on myönnetty myöhemmin kuin 120 päivää ennen määräaikaa kyseisen direktiivin 16 artiklan 3 kohdan noudattamiselle ja täydellinen hakemus vastavuoroista hyväksyntää varten on toimitettu 4 artiklan 1 kohdan mukaisesti 60 päivän kuluessa ensimmäisen luvan myöntämisestä, määräaikaa 16 artiklan 3 kohdan noudattamiseksi kyseisen hakemuksen osalta pidennetään 120 päivään siitä päivästä, jona vastavuoroista tunnustamista koskeva täydellinen hakemus on vastaanotettu. Niille tuotteille, joiden osalta jokin jäsenvaltio on ehdottanut poikkeamista 4 artiklan 4 kohdan mukaisesta vastavuoroisesta tunnustamisesta, 16 artiklan 3 kohdan noudattamisen määräaikaa jatketaan 30 päivään siitä päivästä, jona tehdään komission päätös 4 artiklan 4 kohdan toisen alakohdan mukaisesti.

         (3)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


title: Euroopan parlamentin ja neuvoston direktiivi 2005/88/EY, annettu  14 päivänä joulukuuta 2005 , ulkona käytettävien laitteiden melupäästöjä ympäristöön koskevan jäsenvaltioiden lainsäädännön lähentämisestä annetun direktiivin 2000/14/EY muuttamisesta   (ETA:n kannalta merkityksellinen teksti)

text:
               27.12.2005

               FI

               Euroopan unionin virallinen lehti

               L 344/44

      EUROOPAN PARLAMENTIN JA NEUVOSTON DIREKTIIVI 2005/88/EY,
   annettu 14 päivänä joulukuuta 2005,
   ulkona käytettävien laitteiden melupäästöjä ympäristöön koskevan jäsenvaltioiden lainsäädännön lähentämisestä annetun direktiivin 2000/14/EY muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Komission asettama ulkona käytettäviä laitteita käsittelevä työryhmä on tarkastellut Euroopan parlamentin ja neuvoston direktiiviä 2000/14/EY (3).

               (2)

               Kyseinen työryhmä esitti 8 päivänä heinäkuuta 2004 päivätyssä kertomuksessaan, että eräitä II vaiheen raja-arvoja, joiden pakollisen soveltamisen oli määrä alkaa 3 päivänä tammikuuta 2006, ei voitu teknisistä syistä noudattaa. Tarkoituksena ei kuitenkaan missään vaiheessa ole ollut rajoittaa laitteiden saattamista markkinoille tai ottamista käyttöön pelkästään teknisen toteuttamiskelpoisuuden perusteella.

               (3)

               Siksi on tarpeen säätää, että tiettyjä direktiivin 2000/14/EY 12 artiklassa lueteltuja laitetyyppejä, jotka eivät pelkästään teknisistä syistä täytä II vaiheen vaatimuksia 3 päivään tammikuuta 2006 mennessä, voidaan sen jälkeen edelleen saattaa markkinoille ja/tai ottaa käyttöön.

               (4)

               Direktiivin 2000/14/EY ensimmäisten viiden soveltamisvuoden aikana saadut kokemukset ovat osoittaneet, että sen 16 ja 20 artiklan säännösten panemiseksi täytäntöön tarvitaan lisää aikaa ja että kyseistä direktiiviä on tarpeen tarkastella uudelleen sen mahdollista muuttamista varten varsinkin siinä esitettyjen II vaiheen raja-arvojen osalta. Siksi on tarpeen pidentää kahdella vuodella määräaikaa, joka koskee Euroopan parlamentille ja neuvostolle toimitettavaa kertomusta komission saamista kokemuksista direktiivin 2000/14/EY täytäntöönpanossa ja hallinnoinnissa. Kertomuksesta säädetään kyseisen direktiivin 20 artiklan 1 kohdassa.

               (5)

               Direktiivin 2000/14/EY 20 artiklan 3 kohdassa säädetään, että komissio antaa Euroopan parlamentille ja neuvostolle kertomuksen siitä, salliiko tekniikan kehitys ja jos sallii, missä määrin, raja-arvojen alentamisen ruohonleikkureiden sekä nurmikon viimeistelyleikkureiden ja nurmikon reunojen viimeistelyleikkureiden osalta. Koska direktiivin 20 artiklan 1 kohdan velvoitteet ovat laajemmat kuin 20 artiklan 3 kohdan ja jotta vältetään päällekkäinen työ, on asianmukaista sisällyttää mainitut laitetyypit direktiivin 20 artiklan 1 kohdan mukaiseen kertomukseen. Siksi direktiivin 20 artiklan 3 kohdan säännös erillisestä kertomuksesta olisi kumottava.

               (6)

               Koska jäsenvaltiot eivät pysty riittävän tehokkaasti täyttämään tämän direktiivin tavoitetta, joka on varmistaa sisämarkkinoiden toiminnan jatkuminen vaatimalla, että ulkona käytettävät laitteet ovat melua koskevien yhdenmukaistettujen ympäristösäännösten mukaisia, vaan se voidaan suunnitellun toiminnan laajuuden ja vaikutusten takia paremmin saavuttaa yhteisön tasolla, yhteisö voi toteuttaa toimenpiteitä Euroopan yhteisön perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen, sillä se koskee vain sellaisia laitetyyppejä, joiden osalta II vaiheen raja-arvojen noudattaminen ei ole tällä hetkellä teknisesti mahdollista.

               (7)

               Paremmasta lainsäädännöstä tehdyn toimielinten välisen sopimuksen (4) 34 kohdassa jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne.

               (8)

               Tämän vuoksi direktiivi 2000/14/EY olisi muutettava vastaavasti,

         OVAT ANTANEET TÄMÄN DIREKTIIVIN:
   1 artikla
   Muutetaan direktiivi 2000/14/EY seuraavasti:

               1)

               Korvataan 12 artiklassa oleva taulukko seuraavasti:

                           ”Laitetyyppi

                           Asennettu nettoteho P (kW)
                           Sähkövoima Pel
                               (5) kW
                           Laitteen massa m (kg)
                           Leikkuuleveys L (cm)

                           Sallittu äänitehotaso dB/1 pW

                           I vaihe alkaen 3. tammikuuta 2002

                           II vaihe alkaen 3. tammikuuta 2006

                           Tiivistyslaitteet (täryjyrät, tärylevyt, täryjuntat)

                           P ≤ 8

                           108

                           105 (6)

                           8 < P ≤ 70

                           109

                           106 (6)

                           P > 70

                           89 + 11 lg P

                           86 + 11 lg P (6)

                           Telaketjupuskutraktorit, -kuormaajat, -kaivurikuormaajat

                           P ≤ 55

                           106

                           103 (6)

                           P > 55

                           87 + 11 lg P

                           84 + 11 lg P (6)

                           Pyörillä varustetut puskutraktorit, pyörillä varustetut kuormaajat, pyörillä varustetut kaivurikuormaajat, dumpperit, tiehöylät, kuormaajatyyppiset piikkipyöräjyrät, polttomoottorikäyttöiset vastapainotrukit, ajoneuvonosturit, tiivistyslaitteet (muut kuin täryttävät jyrät), asfalttilevittimet, hydrauliaggregaatit

                           P ≤ 55

                           104

                           101 (6)
                               (7)

                           P > 55

                           85 + 11 lg P

                           82 + 11 lg P (6)
                               (7)

                           Kaivukoneet, tavaroiden siirtoon rakennustyömailla tarkoitetut nostimet, vintturit, puutarhajyrsimet

                           P ≤ 15

                           96

                           93

                           P > 15

                           83 + 11 lg P

                           80 + 11 lg P

                           Käsinkannateltavat betonimurskaimet ja kivihakut

                           m ≤ 15

                           107

                           105

                           15 < m < 30

                           94 + 11 lg m

                           92 + 11 lg m (6)

                           m ≥ 30

                           96 + 11 lg m

                           94 + 11 lg m

                           Torninosturit

                           98 + lg P

                           96 + lg P

                           Hitsausgeneraattorit ja generaattorit

                           Pel ≤ 2

                           97 + lg Pel

                           95 + lg Pel

                           2 < Pel ≤ 10

                           98 + lg Pel

                           96 + lg Pel

                           10 > Pel

                           97 + lg Pel

                           95 + lg Pel

                           Kompressorit

                           P ≤ 15

                           99

                           97

                           P > 15

                           97 + 2 lg P

                           95 + 2 lg P

                           Ruohonleikkurit, nurmikon viimeistelyleikkurit, nurmikon reunojen viimeistelyleikkurit

                           L ≤ 50

                           96

                           94 (6)

                           50 < L ≤ 70

                           100

                           98

                           70 < L ≤ 120

                           100

                           98 (6)

                           L > 120

                           105

                           103 (6)

                           Sallittu äänitasoteho pyöristetään lähimpään kokonaislukuun (alle 0,5, pyöristetään pienempään lukuun; suurempi tai yhtä suuri kuin 0,5, pyöristetään suurempaan lukuun).”

               2)

               Muutetaan 20 artikla seuraavasti:

                           a)

                           Korvataan 1 kohdan ensimmäisessä virkkeessä teksti ”viimeistään 3. tammikuuta 2005” tekstillä ”viimeistään 3. tammikuuta 2007”.

                           b)

                           Kumotaan 3 kohta.

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2005. Niiden on viipymättä ilmoitettava komissiolle siitä.
   Jäsenvaltioiden on sovellettava näitä säännöksiä 3 päivästä tammikuuta 2006.
   Jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Strasbourgissa 14 päivänä joulukuuta 2005.

            Euroopan parlamentin puolesta

            Puhemies

         J. BORRELL FONTELLES

            Neuvoston puolesta

            Puheenjohtaja

         C. CLARKE

      (1)  Lausunto annettu 27. lokakuuta 2005 (ei vielä julkaistu virallisessa lehdessä).

      (2)  Euroopan parlamentin lausunto, annettu 26. lokakuuta 2005 (ei vielä julkaistu virallisessa lehdessä), ja neuvoston päätös, tehty 8. joulukuuta 2005.

      (3)  EYVL L 162, 3.7.2000, s. 1.

      (4)  EUVL C 321, 31.12.2003, s. 1.

      (5)  Pel hitsausgeneraattoreiden osalta: tavanomainen hitsausvirta kerrottuna tavanomaisella työjännitteellä valmistajan ilmoittaman toimintakertoimen alimman arvon osalta.
   Pel generaattoreiden osalta: ISO 8528-1:1993 -standardin 13.3.2 lausekkeen mukainen pääteho.

      (6)  II vaiheen luvut ovat vain ohjeellisia seuraavien laitetyyppien osalta:

               —

               aisaohjatut täryjyrät,

               —

               tärylevyt (> 3 kW),

               —

               täryjuntat,

               —

               puskutraktorit (terästelaketjuilla varustetut),

               —

               kuormaajat (terästelaketjuilla varustetut, > 55 kW),

               —

               polttomoottorikäyttöiset vastapainotrukit,

               —

               asfalttilevittimet (tiivistävällä perälevyllä varustetut),

               —

               käsinkannateltavat betonimurskaimet ja kivihakut (15 < m < 30),

               —

               ruohonleikkurit, nurmikon viimeistelyleikkurit, nurmikon reunojen viimeistelyleikkurit.

         Lopulliset luvut riippuvat direktiivin tarkistamisesta 20 artiklan 1 kohdassa vaaditun kertomuksen perusteella. Jos tarkistusta ei tehdä, I vaiheen lukuja sovelletaan edelleen II vaiheessa.

      (7)  Yksimoottorisiin ajoneuvonostureihin sovelletaan I vaiheen lukuja 3 päivään tammikuuta 2008 saakka. Tämän päivämäärän jälkeen sovelletaan II vaiheen lukuja.
   Sallittu äänitasoteho pyöristetään lähimpään kokonaislukuun (alle 0,5, pyöristetään pienempään lukuun; suurempi tai yhtä suuri kuin 0,5, pyöristetään suurempaan lukuun).”